Diari Oficial de la Generalitat Valenciana


Sumari del DOGV 2640, del 05-12-1995 (1995/836912)

RESOLUCIÓ de 24 de novembre de 1995, del secretari general de la Presidència de la Generalitat Valenciana, per la qual convoca quatre beques per a la realització de pràctiques professionals a la Direcció General de Planificació i Estudis de la Presidència de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2640

Data del DOGV
:   05-12-1995

Secció del DOGV
:   ALTRES DISPOSICIONS

Número del document
:   1995/836912


Data del document
:   24-11-1995

Organisme emissor
:   Presidència de la Generalitat

Tipus de document
:   Resolució

RESOLUCIó de 24 de novembre de 1995, del secretari general de la Presidència de la Generalitat Valenciana, per la qual convoca quatre beques per a la realització de pràctiques professionals a la Direcció General de Planificació i Estudis de la Presidència de la Generalitat Valenciana.
  
La Presidència de la Generalitat Valenciana, dins el marc de la política adreçada a la millora i l'especialització de joves llicenciats en les àrees de treball, estadística i documentació, convoca la concessió de beques perquè aquests puguen accedir a la realització de pràctiques professionals.
  
L'actuació anterior es recull en els objectius i les activitats del programa 112.30 Realització de Pràctiques Professionals en Matèria d'Estadística i Documentació. Hi ha la consignació pressupostària suficient en el projecte de pressupost de la Generalitat Valenciana per a l'exercici de 1996 i la resolució de la convocatòria queda condicionada a l'aprovació d'aquest.
  
  
En virtut de les facultats que tinc conferides en el article 1.º del Decret 15/1995, de 7 de juliol del President de la Generalitat Valenciana, delegant funcions en el secretari general de la Presidència, i vist el que disposa en el Decret 108/1992, de 6 de juliol, del Govern valencià, pel qual es regula la concessió de beques, resolc:
  
  
Primer
  
Convocar quatre beques de estadística i documentació per realitzar pràctiques professionals a la Direcció General de Planificació i Estudis de la Presidència.
  
  
Segon
  
Aprovar les bases que s'hi adjunten, que regiran la convocatòria.
  
  
Tercer
  
L'import de les beques es finançarà a càrrec de la línia 401 del programa 112.30 del pressupost de la Generalitat Valenciana per a 1996, per una quantia màxima de quatre milions tres-centes vint pessetes (4.320.000 PTA).
  
  
València, 24 de novembre de 1995.- El secretari general: Jesús Sánchez Carrascosa.
  
  
BASES DE LA CONVOCATòRIA DE BEQUES PER A LA REALITZACIó DE PRàCTIQUES PROFESSIONALS A LA DIRECCIó GENERAL DE PLANIFICACIó I ESTUDIS DE PRESIDèNCIA DE LA GENERALITAT VALENCIANA
  
  
Primera. Objecte
  
Las beques tenen per objecte la formació complementària, la millora i l'especialització professional de joves llicenciats en les àrees de treball de documentació, informàtica i estadística.
  
  
Segona. Número i Classes de Beques
  
Las beques seran un total de 4, distribuïdes en les classes següents:
  
Classe A. Adreçades a titulats superiors amb cursos d'especialització en Biblioteconomia i Documentació, o diplomats en Biblioteconomia i Documentació. Realitzaran les pràctiques a la Unitat de Documentació de la Direcció General de Planificació i Estudis, col·laborant en l'anàlisi de notícies de premsa i de la resta dels documents necessaris per a alimentar la base de dades de la Direcció General.
  
Classe B. Adreçades a llicenciats en Matemàtiques, especialitat d'Estadística i Investigació Operativa. Realitzaran les pràctiques a la Unitat d'Anàlisi de la Direcció General de Planificació i Estudis, col·laborant en les finalitats d'aquesta unitat: anàlisi de dades i desenvolupament de models matemàtics predictius.
  
  
Tercera. Dotació, duració i pagament de les beques
  
Cadascuna de les 4 beques de pràctiques està dotada amb 90.000 pessetes brutes mensuals, per un import total de les beques de 4.320.000 PTA.
  
Es finançaran a càrrec dels pressupostos de la Generalitat Valenciana per a 1996. Així, aquesta convocatòria i la possibilitat de concessió de les beques es condicionen a la previsió del crèdit adequat i suficient en aquests pressupostos.
  
L'import de les beques s'abonarà mensualment, amb la certificació prèvia del director general de Planificació i Estudis o del cap de la unitat on els becaris facen les pràctiques.
  
El període de duració de les beques comprendrà des del començament que s'assenyale fins el final de l'exercici de 1996. Les pràctiques començaran dins del termini de 10 dies naturals comptadors des de l'endemà de la notificació de la concessió de la beca.
  
Es finançaran a càrrec dels pressupostos de la Generalitat Valenciana per a l'exercici de 1996, per la línia 401 del programa 112.30.
  
Aquesta convocatòria i la concessió de les beques es condicionen a la previsió del crèdit adequat i suficient en els citats pressupostos.
  
  
Quarta. Titulació exigida
  
Els aspirants hauran d'estar en possessió de la titulació que a continuació s'indica, segons la classe de beca que sol·liciten.
  
Classe A: titulació superior amb cursos d'especialització en Biblioteconomia i Documentació, o diplomats en Biblioteconomia i Documentació.
  
Classe B: llicenciats en Matemàtiques, especialitat d'Estadística i Investigació Operativa.
  
  
Quinta. Condicions Generals i Mèrits Preferents
  
Classe A
  
- Cursos de documentació especialment dirigits a sistemes automatitzats de gestió documental.
  
- Idiomes comunitaris: anglés o francés.
  
Classe B
  
- Coneixement de sofware estadístic.
  
- Coneixement d'anglés.
  
Els mèrits adduïts tindran la valoració següent:
  
Beques Classe A:
  
Expedient acadèmic: fins 2 punts
  
Formació extra-acadèmica en Biblioteconomia i Documentació: fins 5 punts.
  
Idiomes comunitaris i valencià: fins 1 punt.
  
Experiència: fins 2 punts.
  
Beques classe B:
  
Expedient acadèmic: fins 3 punts.
  
Formació extra-acadèmica: fins 3 punts.
  
Idiomes comunitaris i valencià: fins 1 punt.
  
Experiència: fins 3 punts.
  
Seran excloses les sol·licituds dels aspirants que ja tinguen una relació laboral remunerada.
  
Els mèrits adduïts hauran de ser acreditats, mitjançant compulsa, en el moment de la presentació de les sol·licituds.
  
  
  
Sisena. Formalització de sol·licituds
  
Els impresos de sol·licitud estaran a disposició de les persones interessades en la Secretaria General Administrativa (Registre General) de Presidència de la Generalitat Valenciana (Palau de Castellfort, c/ Juristes, 16-18).
  
Els canditats hauran de presentar-lo al Registre General de Presidència o tramitar-lo per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; adjuntant-hi, a més d'una fotocòpia compulsada del DNI, la documentació següent:
  
a) Currículum, on es farà constar les dades personals, data i lloc de naixement, adreça actual, telèfon i una fotografia de format carnet del sol·licitant.
  
b) Expedient acadèmic.
  
c) Declaració jurada de no tenir cap relació laboral i d'estar al corrent de les obligacions fiscals.
  
d) Qualsevol altre document que acredite la possessió dels títols o mèrits docents, investigadors o professionals que es desitgen al·legar.
  
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
  
Vuitena. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- El director general de Planificació i Estudis.
  
- Tres tècnics de la direcció general, corresponents a cadascuna de les dues àrees de treball a què es destinen els becaris.
  
- El secretari general administratiu de la Presidència, o persona en qui delegue, que actuarà com a secretari de la Comissió Avaluadora.
  
Els membres de la comissió podran ser assessorats pel personal tècnic o professional que es considere necessari, que hi podrà assistir amb veu però sense vot.
  
La comissió podrà convocar a tots aquells aspirants que considere oportú, per a comprovar, a través d'una entrevista, aquells extrems o mèrits adduïts que considere d'interés.
  
Finalitzat el procés selectiu, la comissió elaborarà una proposta de concessió de beques que contindrà la relació de beneficiaris i una bossa de reserva, per si es produïa alguna renúncia o abandonament.
  
Presidència de la Generalitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'aquestes bases.
  
  
Novena. Concessió
  
Les beques seran adjudicades per resolució del secretari general de Presidència de la Generalitat Valenciana a la vista de la proposta de la Comissió Avaluadora, en el termini màxim d'un mes a partir del dia següent al de la finalització de presentació de sol·licituds. Si no es resol l'adjudicació dins d'aquest termini tindrà l'efecte d'una desestimació presumpta de les sol·licituds presentades.
  
  
La resolució de la concessió serà publicada en el Diari Oficial de la Generalitat Valenciana.
  
Desena. Drets, obligacions, tutoria i incidències dels becaris
  
  
Les beques són incompatibles amb l'aprofitament de qualsevol altra beca, ajuda o activitat laboral regular. La infracció d'aquesta base deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
La Direcció General de Planificació i Estudis ordenarà les activitats i establirà la dedicació i torns dels becaris segons els criteris dels seus propis serveis i mitjans, amb una dedicació total de 35 hores setmanals.
  
Finalitzat el període d'aprofitament de la beca es lliurarà el certificat corresponent, tot comptant amb un informe previ d'assistència, aprofitament i aptitud del cap del servei.
  
El secretari general resoldrà les incidències que es produïsquen durant el període de realització de les beques, a proposta del director general de Planificació i Estudis. Així mateix, es podrà deixar sense efecte les beques, donant audiència prèviament a l'interessat, en els casos següents:
  
a) Incompliment de les seues obligacions.
  
b) No realització de l'activitat que motivà la concessió.
  
c) Deixar de reunir els requisits exigits en la convocatòria.
  
  
  
Si a causa d'incidèncias, renúncies, abandonaments o incompliments es deixa vacant una beca; es cobrirà segons l'ordre establit en la bossa de reserva que resulte del procés de selecció.
  
  
Contra aquesta ordre, que posa fi a la via administrativa, es podrà interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació en el Diari Oficial de la Generalitat Valenciana.
  
Per a la interposició d'aquest recurs serà requisit imprescindible que, prèviament, el recorrent comunique a aquest òrgan la interposició del recurs, d'acord amb el que preveuen els articles 57.2f i 58 de la Llei Reguladora de la Jurisdicció Contenciosa Administrativa, de 27 de desembre de 1956; i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
Tot això sense perjudici que s'hi puga exercir qualsevol altre recurs que s'estime oportú.
  
  
València, 28 de novembre de 1995.- El secretari general: Jesús Sánchez Carrascosa.
  
  
  
  
ANNEX I
  
  
..., que viu a ..., carrer ..., núm ..., amb DNI núm ..., expedit a..., el dia ...,
  
Expose que:
  
coneixent la resolució publicada al DOGV núm. ..., de dia ..., per la qual Presidència de la Generalitat convoca 4 beques per fer pràctiques professionals a la Direcció General ..., i les condicions establides en les bases, em compromet a acceptar-les i a assistir i participar plenament en els programes de treball que s'establisquen en el cas de ser adjudicatari,
  
Declare que: totes les dades acadèmiques i professionals indicades al qüestionari són certes.
  
(Lloc, data i firma)
  
  
Direcció General d .........
  
Qüestionari-Currículum
  
Sol·licitud de beca.
  
Classe:
  
Nom:
  
Cognoms:
  
Localitat:
  
Direcció:
  
Codi postal:
  
Telèfon(s):
  
Data:
  
Naixement:
  
DNI:
  
Titulació oficial
  
Centre docent i data d'expedició:
  
Altres mèrits i/o experiència professional (Expedient acadèmic, cursets, etc.):
  
Altres titulacions:
  
Centre docent i data d'expedició.
  
Cursos d'especialització relacionats amb la beca sol·licitada:
  
Acreditació del coneixement d'idiomes:
  
Títol:
  
Centre i data d'expedició: